Gavepolicy 

**Mål**

Sparebankstiftelsen Nøtterøy - Tønsberg skal i tråd med sparebanktradisjoner utdele gaver til allmennyttige formål i SpareBank1 Nøtterøy - Tønsbergs tidligere nedslagsfelt.

Fordeling av gaver skal ta hensyn til hvor kapitalen er bygget opp, og stiftelsen skal dekke alle allmennyttige formål i vårt primærområde, som hovedsakelig er definert til:

* Nøtterøy
* Tønsberg
* Tjøme

Stiftelsen og banken vil kunne samarbeide om prioritering av gaveformål.

Gaveområder:

* Kultur
* Idrett og friluftsliv
* Annet frivillig arbeid
* Næringsutvikling og entreprenørskap
* Kompetansebygging

**Tildelingskriterier**

Stiftelsen velger ut aktuelle prosjekter blant søkere som har sendt søknad via stiftelsens hjemmeside. Det er tildeling to ganger pr år. Stiftelsen kan i tillegg identifisere gode prosjekter utover de som søker via stiftelsens nettside. Stiftelsen ser etter tydelige prosjekter som kommer mange til gode. Søkerne må være registrert i Enhetsregisteret i Brønnøysund og ha eget organisasjonsnummer.

**Avslag på søknader**

Som hovedregel avslår vi søknader om støtte til:

* Skoleturer uten spesifikke pedagogiske opplegg
* Reiser for lag og foreninger, f.eks. fotballturneringer o.l.
* Sosiale tilstelninger - rene hyggearrangementer
* Aktivitet som grenser opp mot politisk virksomhet
* Prosjekter som vanskelig kan oppfattes å ha livets rett og/eller vurderes som urealistiske
* Underskuddgarantier for ulike arrangement
* Landsforbund og fylkeslag av disse, her støtter vi kun de lokale lagene av disse
* Lag/foreninger utenfor vårt virkeområde (Nøtterøy, Tønsberg og Tjøme), men lag/foreninger i nabokommunene med medlemmer fra vårt distrikt kan komme i betraktning etter en vurdering
* Undergrupper av hovedlag, dersom hovedlaget har søkt og får gave
* Søknad om midler til å dekke lønnskostnader eller andre løpende driftskostnader

Avslåtte søknader blir ikke begrunnet.